OpenLLM-France/wikimedia huggingface dataset:
# Cedeira

Cedeira zo ur gumun eus arvor hanternoz Galiza, e proviñs A Coruña, war lez ar Ría de Cedeira‎.

## Stêrioù

* ar stêr Condomiñas

## Parrezioù

Sede parrezioù ar gumun:
* Cedeira (Santa María do Mar)
* Cervo (Santalla)
* Esteiro (San Fiz)
* Montoxo (San Xiao)
* Piñeiro (San Cosme)
* Régoa (Santa María)
* San Román de Montoxo (San Román)

## Poblañs

7.254 a annezidi e 2012.

## Skeudennoù

* Entrada ao Santuario de Santo André de Teixido.
* Iliz Santo André de Teixido.
* Baixando aos cantís en Santo André de Teixido.
* A garita de Herbeira (Serra da Capelada).
* Cantís en Cedeira.
* Rúa da Cruz, en Cedeira.
* Placa altimétrica da casa do concello.
* Banniel Cedeira, A Coruña.
# Wieringen

Wieringen (distagañ : ) a zo ur gumun e proviñs Noord-Holland, en Izelvroioù. Un enezenn, anvet Wieringen ivez, eo bet, ha raktresoù zo d'he lakaat da enezenn en-dro, dre lakaat Amsteldiepkanaal da vezañ ul lenn a vefe anvet Wieringerrandmeer. 212,50 km² eo gorread Wieringen (douar : 26,87 km², dour : 185,63 km² ). D'an 31 a viz Mae 2009 e oa 8 664 annezad enni. Ar c'hêriadennoù, kêrioù ha distrigoù da-heul a ya d'ober kumun Wieringen : Dam, De Haukes, De Hoelm, Den Oever, Hippolytushoef, Hollebalg, Noordburen, Oosterklief, Oosterland, Smerp, Stroe, Vatrop, Westerklief ha Westerland.

### Istor

Roud kentañ anv Wieringen ("Wiron" pe "pagus Wirense" e Latin, gwelout list of property perc'hennet gant manati Fulda), a zo eus dibenn an VIII$^{vet}$ – penn-kentañ an IX$^{vet}$ kantved.
E 1996 e voe kaver teñzorioù argant e parkeier e kêriadenn Westerklief, ar pezh a ziskouez e oa annezet Wieringen gant Vikinged d'ar mare-se. An teñzor a c'haller gwelout hiziv an deiz er Rijksmuseum voor Oudheden e Leiden. Goude meur a zic'hlann-dour e teuas Wieringen da vezañ un enezenn war-dro ar bloavezh 1200. Tapet e voe gant ar c'hont Floris V e 1284. Goude-se e voe ur pennad reuz, hag e 1297 e voe meret ar vro war-eeun gant kontelezh Holland, ha goude-se gant Westfriesland. Adtapet e voe Holland ha Westfriesland gant kontelezh Holland e 1299. E 1432 e teuas enezenn Wieringen da vezañ ur gêr ez-ofisiel.
Pa voe savet ar Republik Batav e 1798 e voe rannet proviñs Holland ha West Friesland en un doare disheñvel : lakaet e voent e departamant of Texel (eus ar Vlied'ar Roen). Etre 1807 ha 1814, dindan ren Napoleon, e voe cheñchet an traoù en-dro ha rannet e voe ar broviñs etre Amstelland ha Maasland. Holland, hag enni Westfriesland, a zeuas da vezañ ur broviñs eus Rouantelezh an Izelvroioù e 1815. Kingdom of the Netherlands. E 1840 e voe lodennet e div lodenn : Noord-Holland ha Zuid-Holland, gant ar roue Willem Iañ, a-benn disteraat beli Holland. Noord-Holland ha Zuid-Holland.
D'an 31 a viz Gouere 1924 e voe serret an Amsteldiep gant ar stankell anvet Amsteldiepdijk. Diwar ar mare-se ne voe ket mui Wieringen un enezenn. E 1930 e voe peurechuet Wieringermeerdijk er Zuiderzee, hag ivez polder Wieringermeer. E 1932 e voe stanket Zuiderzee penn-da-benn pa voe savet Afsluitdijk, ur fardell vras a stag Wieringen ouzh Friesland. E Den Oever e krog ar fardell.

## Kuzul-kêr

E kuzul-kêr Wieringen ez eus13 dileuriad :
* OW '91 - 2 zileuriad
* WR05 – 3 dileuriad
* VVD - 3 dileuriad
* PvdA - 4 dileuriad
* CDA – 1 dileuriad

## Liamm diavaez

a vo kavet e Wikimedia Commons.
* Lec'hienn ofisiel Wieringen
# Almonacid de la Cuba

Almonacid de la Cuba zo ur gumun eus Spagn e Proviñs Zaragoza, en Aragon. 252 a dud a oa eno e 2018.

## Istor

E 1937, e Mojón del Lobo, e oa ul lec'h difenn, dalc'het gant an artilherezh republikan er brezel diabarzh. ma veze tennet war gêr istorel Belchite, 2 km er reter da Almonacid de la Cuba, e-pad Emgann Belchite. Miret ez eus bet kevioù ha toulloù hag a zo digor d'ar weladennerien.

## Notennoù

* ↑ Almonacid de La Cuba - Mojón del lobo
# Kwazar

a vo kavet e Wikimedia Commons.
Ur c'hwazar (saozneg : quasar, evit quasi-stellar radio source, eienn skinoberiant peuzsteredek) a c'hoarvez eus gazoù hag a dro buan-buan e-kichen un toull du lec'hiet e-kreiz ur c'halaksienn. Ar c'hwazaroù eo ar c'horfoù skedusañ en hollved.
# Ferenn c'hravitadurel

Ar ferennoù gravitadurel a zistumm ar skeudenn a resever eus un dra evel ur c'halaksienn.

## Orin an distummadur

Un astr tolzennek, evel ur steredenn, un toull du pe ur c'halaksienn, a gamm ar gouloù.
Pa eveshaer galaksiennoù pe kwazaroù zo e weler efedoù optik iskis a-wezhioù : dizoublet e vez o skeudenn, teir pe pemp gwezh zoken a-wezhioù, etrezo un nebeud eilennoù gwarenn hed peotramant e kemeront stumm krommennoù en-dro d'un ahel kreiz. Hervez ar relativelezh hollek, un astr tolzennek, da skouer an Heol, a ziheñch ar bannoù gouloù a dremen en e gichen. Kadarnaat a ra bezañs un dolzenn deñval a zistumm ar gouloù un tu bennak e-kreiz ar skeudennoù, etre an draez hag an Douar.
Ijinomp da skouer e vefe ur c'halaksienn tost hag ur c'houazar pell a-steud war ur memes linenn bizañ, da lâret eo diouzh ar memes tu rik en oabl. Ar gouloù a zeufe betek ennomp eus ar c'houazar a vefe diheñchet bras neuze pa dremenfe hebiou d'ar c'halaksienn. Er skouer se, ar bannoù gouloù a dremen un disterañ a-us d'ar c'halaksienn zo diheñchet etrezek an traoñ hag a grou ur skeudenn eus ar c'houazar dilec'hiet trema an nec'h. War ar c'hontrol, ar bannoù gouloù a dremen dindan ar c'halaksienn zo diheñchet etrezek an nec'h hag a grou ur skeudenn eus ar c'houazar zo dilec'hiet war-zu an diaz. Evel se, pa vez trubuilhet skignadur gouloù ar c'houazar gant ar c'halaksienn tost e krou meur a skeudenn eus ar c'houazar-se. Depantout a ra niver ar skeudennoù diouzh stumm ar c'halaksienn ha diouzh pervezhded al linennadur. A-wezhioù, pa vez div draez war ar memes linenn en un doare disi, e c'hall skeudenn an draez pellañ bezañ kemmet kement ha ken bihan ma kemer stumm ur walenn gouloù a gelc'h skeudenn an draez tostañ.
Ouzhpenn krouiñ meur a skeudenn eus ar c'houazar, emañ ar c'halaksienn o vont da greizenniñ ar gouloù anezhañ ha da broduiñ eta skeudennoù kalz skedusoc'h. Talvoudus e c'hall bezañ an efed-se pa seller ouzh korfoù a daol nebeut a c'houloù.

## Istor

Fritz Zwicky en doa rakwelet e 1937 e c'hallfe ar galaksiennoù degas efedoù gravitadurel war gouloù ar mammennoù a oa a-dreñv dezhe. Kement-se a-drugarez da lezennoù ar relativelezh hollek diazezet gant Einstein. Ret e voe gortoz 1979, koulskoude, evit evit kavout ar skouer kentañ
# Diomedea

Diomedea :
| Diomedea exulans, tresadenn (1849). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Procellariiformes |
| Kerentiad : | Diomedeidae |
| Genad : | Diomedea |
| Anv skiantel ||
| Diomedea Linnaeus, 1758 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Diomedea a zo ur genad e rummatadur an evned, ennañ albatrozed, krouet e 1758 gant an naturour svedat Carl von Linné (1707-1778). Dont a ra an anv eus hini ar gouron (e gwengelouriezh Hellaz) Diomedes a voe troet kamaladed dezhañ en evned. Ar genad skouer eo e-keñver ar c'herentiad Diomedeidae.

## Spesadoù hag an isspesadoù anezhe

C'hwec'h spesad albatrozed a ya d'ober ar genad :
* Diomedea amsterdamensis,
* Diomedea antipodensis
** D. a. antipodensis ha gibsoni,
* Diomedea dabbenena,
* Diomedea epomophora,
* an albatroz kantreat (Diomedea exulans),
* an albatroz Sanford (Diomedea sanfordi).
Daou (2) isspesad dezhe en holl.

## Notennoù ha daveennoù

* ↑ James A. Jobling, Helm Dictionary of Scientific Bird Names, Bloomsbury Publishing, 2010, pajenn 136.
* ↑ Ovidius, e Metamorfozoù levrenn XIV.
* ↑ (en) Roadennoù IOC World Bird List diwar-benn Diomedeidae/Diomedea (lennet e-barzh d'ar 17 a viz C'hwevrer 2025).
# Ṡ

Ul lizherenn latin ispisial eo Ṡ, ṡ implijet evit skrivañ ar sioueg distaget [ʃ] hervez al Lizherenneg Fonetikel Etrebroadel.
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# Lophonetta

Lophonetta :
| Tri houad-kuch. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Anv skiantel ||
| Lophonetta Riley, 1914 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Lophonetta a zo ur genad e rummatadur an evned, krouet e 1914 gant an evnoniour stadunanat Joseph Harvey Riley (1873-1941).

## An anv

Dont a ra eus an daou c'her henc'hresianek λόφος (lophos = kribell e brezhoneg) ha νῆσσα (houad e brezhoneg).

## Spesadoù hag an isspesadoù anezhe

N'eus nemet ur spesad houidi er genad-mañ : Lophonetta specularioides, anv skiantel an houad-kuch, daou isspesad — L. s. alticola ha specularioides — dezhañ, brosezat e su Suamerika.

## Notennoù ha daveennoù

* ↑ Hervez The Helm Dictionary of Scientific Birds Names gant James A. Jobling.
* ↑ (en) Roadennoù IOC World Bird List diwar-benn Anatidae/Lophonetta (lennet e-barzh d'ar 17 a viz C'hwevrer 2025).
# Frankfurt am Main

Frankfurt am Main a zo ur gêr eus Hessen, e kornôg-kreiz Alamagn, war lez ar stêr Main. Pempvet kêr vrasañ Alamagn an hini eo, war-lerc'h Berlin, Hamburg, München ha Köln.

## Tud brudet liammet gant Frankfurt

* Karl Voal (823-877), pe Charlez ar Moal, impalaer frank, mab bihan Karl Veur, ganet e Frankfurt
* Johann Wolfgang von Goethe (1749-1832), romantour, dramatour, barzh, teorikour an arzh ha den a stad alaman, ganet e Frankfurt
* Bettina von Arnim (1785–1859), skrivagnerez romantel alaman, ganet e Frankfurt
* Eduard Rüppell (1794-1884), naturalour hag erzgerzhour alaman, ganet ha marvet e Frankfurt
* Karl Schwarzschild (1873–1916), astrofizikour, ganet e Frankfurt
* Otto Hahn (1879–1968), « tad ar gimiezh nukleel », aet priz Nobel ar Gimiezh gantañ e 1944, ganet e Frankfurt
* Paul Hindemith (1895-1963), sonaozour, penn laz-seniñ hag altour alaman, bet o chom ha marvet e Frankfurt
* Gabrielle Wittkop (1920-2002), skrivagnerez c'hall, bet o chom ha marvet e Frankfurt
* Anne Frank (1929-1945), krennardez alaman yuzev bet o skrivañ un emgazetenn, lazhet gant an nazied, ganet e Frankfurt
* Daniel Cohn-Bendit (1945-), politikour gall hag alaman, eil-maer ar ger, kannad europeat
* Julianne Moore (1960-), aktourez stadunanat ha skosat, tapet diplom American High School Frankfurt ganti

## Gevelliñ

Gevellet eo Frankfurt gant ar c'hêrioù-mañ:
* Lyon (Frañs) abaoe 1960
* Birmingham (Bro-Saoz) abaoe 1966
* Milano (Italia) abaoe 1971
* Kaero (Egipt) abaoe 1979
* Tel Aviv (Israel) abaoe 1980
* Guangzhou (Sina) abaoe 1988
* Toronto (Kanada) abaoe 1989
* Budapest (Hungaria) abaoe 1990
* Praha (Republik Tchek) abaoe 1990
* Leipzig (Alamagn) abaoe 1990
* Krakovia (Polonia) abaoe 1991
* Granada (Nicaragua) abaoe 1991
* Dubai (Emirelezhioù Arab Unanet) abaoe 2005
* Chennai (India) abaoe 2005
* Islamabad (Pakistan) abaoe 2005

## Liammoù diavaez

a vo kavet e Wikimedia Commons.
Lec'hienn ofisiel Frankfurt am Main
# Genoù (korf)

Ar genoù eo anv an toull e penn an dud hag al loened hag a servij dezho da zebriñ ha da evañ, hag ivez d'ober trouz, (d'ober yezhoù a vez laret ivez), da varailhat. Dre o genoù ivez e komz an dud.

## Er-maez

En-dro d'ar genoù emañ an diweuz, anvet ar muzelloù ivez.

## E-barzh

| Skejad ar genoù | Er genoù emañ : an dent an teod an hugenn an huegoù gwagrennoù an halv |

## Kleñvedoù

E-touez kleñvedoù ar genoù emañ :
* an eror ;
* krign-bev ar genoù, tapet diwar vutunat.

## Troiennoù

* Bezañ lous e c'henoù : distagañ komzoù gros.
* Chom e c'henoù (digor) war nav eur : bezañ souezhet ken e chomer gant ar genoù digor.
* C'hoarzhin leizh e c'henoù : forzh pegement.
* Mont e-barzh genoù al louarn : en em lakat en ur blegenn dañjerus.
* Ober genoù : huchal.
* Pilat e c'henoù : komz dibaouez.

## Gerioù all

Gerioù all zo da ober kaoz eus ar genoù hep ober an anv-se anezhañ :
* riboul ar patatez ;
* ar rann: diserriñ ar rann a zo neuze kement ha komz ;
* toull ar gevier
# Enez Cybi

Enez Cybi (Ynys Gybi e kembraeg, Holy Island e saozneg) a zo un enezenn vihan e gwalarn Kembre (war-dro 464 ha), er c'hornôg da Enez Môn. 55° 32′ Norzh eo he hedred ha 5° 05′ Kornôg he ledred. Caergybi eo ar gêr-benn.
Etre Enez Cybi hag Enez Môn ez eus ur ganol anvet Afon Crigyll, ha meur a bont zo dreisti da genstagañ an div enezenn.

## Anv

Dont a ra hec'h anv eus hini sant Cybi. Holy (santel) a vez graet anezhi e saozneg abalamour d'an niver bras a vezioù, a beulvanoù hag a daolioù-maen a zo warni.

## Tud

* 13 659 annezad a oa e 2011.

## Menezioù

* Mynydd Twr

## Inizi

Div enezenn zo stok outi:
* Ynys Arw (Enez C'harv), a zo North Stack e saozneg,
* Ynys Lawd, a zo South Stack e saozneg, un tour-tan warni.

## Ekonomiezh

* Porzh Caergybi : ul lestr-treizh zo ac'hano da Zún Laoghaire ha Dulenn, en Iwerzhon.
* Ar Rheilffordd Arfordir Gogledd Cymru zo un hent-houarn a gas da Gaer ha da Londrez.
* Pontrhydybont zo ur pont 120 m e hirder a zo etre Enez Cybi hag an douar bras. Four Miles Bridge eo e anv saoznek, p'emañ war-dro 6,5 km pell diouzh Caergybi dre an hent.

## Monumantoù

* Peulvanoù

## Istor

Goude aet an armeoù roman kuit eus Enez Vreizh e lammas morlaeron Iwerzhon war Enez Môn. Ar roue Cunedda a gemeras penn ar stourm ha Cadwallon Lawhir a voe trec'h warne en Enez Cybi.

## Liammoù diavaez

* Kelc'hiad gwarezet Enez Cybi
# Menai

Ar Menai (Afon Menai e kembraeg), eo anv ar ganol-vor, 23 km hed ha bas an dour enni, a zo etre Enez Von (Anglesey e saozneg) ha Kembre e gwalarn ar vro. E kembraeg e vez graet ur stêr anezhi pa vez lavaret Afon Menai, da lavarout eo "Stêr Menai". E saozneg e vez lavaret Menai Straits, ha lakaet eo da strizh-mor.

## Pontoù

Daou bont a zo da dreuziñ ar Menai, dirak Bangor:
* hini an hent-bras (hent meur A5) war ur pont-orjal graet en houarn, an hini kentañ a zo bet, savet gant Thomas Telford ha digoret e 1826
* Britannia Bridge savet e 1850 gant Robert Stephenson evit an hent-houarn. Koulskoude ne chom mui nemet ar pileroù pa oa bet devet an div varlenn e 1970, ar re-se erlec'hiet gant ur varlenn dir.

## Douaroniezh

Un 3 km a ledander, pe nebeutoc'h, zo d'ar ganol, nemet e-tal an daou bont ma'z eo kalz strishoc'h, 200 m hepken. Kasennoù kreñv a vez degaset gant al lanv en daou benn d'ar vrec'h-vor ken eo dañjerus evit bagoù'zo, dreist-holl etre an daou bont abalamour d'ar c'harregennoù m'eo kaset ar bigi warno diwar an troennoù.
Tre er Mervent emañ Fort Belan, ur chreñvlec'h savet e diwezh an XVIII$^{vet}$ kantved da vare Brezel Dizalc'hidigezh ar Stadoù-Unanet. Er biz emañ Caernarfon kostez an douar-bras, ur c'hastell-kreñv uhel ha ledan war ribl ar mor.

### Inizi ar menai

* Ynys Castell
* Ynys Dysilio
* Ynys Gaint
* Ynys Gored Goch
* Ynys Seiriol
* Ynys Welltog
* Ynys y Bîg

## A-hed ar Menai

Sede al lec'hioù pennañ war lez ar Menai:
* Beaumaris
* Bangor
* Caernarfon
* Dwyran
* Y Felinheli, anvet Port Dinorwic e saozneg
En hanternoz d'ar Menai, en Enez Von, emañ kêriadenn Llanfairpwllgwyngyllgogerychwyrndrobwllllantysiliogogogoch.

## Skeudennoù

* Gwechall e veze tapet pesked da vare an tre gant goredoù evel hemañ.
* Ar Menai er c'hornôg d'ar Pont Britannia. Gwelout a reer ar monumant d'an amiral saoz Horatio Nelson
* Ar Menai ha Pont Y Borth

## Liammoù

* Camera gwefan traffig Pont y Borth
* Camera gwefan traffig Pont Britannia
# Strollad Komunour (Nepecerişti)

Ar Strollad Komunour (Nepecerişti) (en roumaneg : Partidul Comuniştilor (Nepecerişti)) a zo anv ur strollad komunour bet krouet e 1996 hag enrollet e Roumania ez-ofisiel e 2006, gantañ da Brezidant Gheorghe I. Ungureanu ha da Sekretour Constantin M. Gălbeoru.
An termen nepecerişti a ra dave d'ar fed m'en deus ar Strollad liamm ebet gant tud bet izili eus Strollad Komunour Roumania a-gozh.
Er penn-kentañ e oa bet nac'het gant Lêzvarn Bukarest ebnrollañ ar strollad war digarez met torret e oa bet an diviz-se da c'houde gant Lêzvarn Europa evit Gwirioù Mab-den abalamour d'ar Mellad 11 eus Emglev Europa a-zivout Gwirioù Mab-den hag enrollet e oa bet a-benn ar fin e 2006.

## Notennoù ha daveennoù

* ↑ Registrul partidelor politice, Legea Nr. 14/2003. Tribunalul Bucureşti. Lennet d'ar 7 a viz Here 2006.
# Uniunea Sârbilor din România

Uniunea Sârbilor din România (hervez ar roumaneg, pe Савезу Срба у Румунији hervez ar serbeg, Unvaniezh Serbed Roumania) a zo ur strollad a zifenn gwirioù ar vinorelezh serbek e Roumania. Evel ar minorelezhioù broadel all o deus ur sez er parlamant, gwarantet gant ar vonreizh. Slavomir Gvozdenović eo prezidant ar strollad.

## Liamm diavaez

* Unvaniezh Serbed Roumania (e teir yezh : roumaneg, serbeg ha saozneg)
* Ur raktres diwar-benn Roumania eo. Gallout a rit skoazell Wikipedia dre glokaat anezhañ.
# Uniunea Ucrainenilor din România

Uniunea Ucrainenilor din România (Roumaneg Unvaniezh Ukrainiz Roumania, UUR; ukraineg: Союз українців Румунії romanekadur: Soyuz Ukrayintsiv Rumuniyi, SUR) a zo ur strollad politikel o tifenn gwirioù ar vinorelezh ukrainat e Roumania.

## Dilennadegoù

| Dilennadeg | Kambr an deputeed | Kambr an deputeed | Kambr an deputeed | Sened | Sened | Sened |
| Dilennadeg | Votoù | % | Kadorioù | Votoù | % | Kadorioù |
| 1990 | 16,179 | 0.12 | 1 | 8,310 | 0.06 | 0 |
| 1992 | 7,717 | 0.07 | 1 | – | – | – |
| 1996 | 7,165 | 0.06 | 1 | – | – | – |
| 2000 | 9,404 | 0.08 | 1 | – | – | – |
| 2004 | 10,888 | 0.11 | 1 | – | – | – |
| 2008 | 9,338 | 0.14 | 1 | – | – | – |
| 2012 | 7,353 | 0.10 | 1 | – | – | – |
| 2016 | 1,172 | 0.02 | 1 | – | – | – |
| 2020 | 5,458 | 0.09 | 1 | – | – | – |
# Denise

Denise zo un anv-badez a orin gresianek hag a gaver e meur a yezh evel ar galleg, ar saozneg, ar spagnoleg hag ar portugaleg. Roet e vez d'ar merc'hed, daoust ma veze roet d'ar baotred ivez e koulz ar Grennamzer. Dont a rafe eus Dionisos, anv doue gresian ar gwin.

## Stummoù all

* Denisa
* Dionisia
* Denyse
* Denize e turkeg

## Tud

* Denise Guieysse (1907-1997), broadelourez vreizhat;
* Denise Mégevand (1917-2004), telennourez suis;
* Denise Delouche (g. e 1935), kelennerez skol-veur, istorourez al liverezh e Breizh;
* Denise Bombardier (1941-2023), kelenerez, kinnigerez skinwel ha skrivagnerez kebekat;
* Denise Richards (g. e 1971), aktourez stadunanat
* Denise Caffari pe Dee Caffari (g. e 1973), bageerez-dre-lien saoz

## Lennegezh

* Frère Denise, ur fabliau gallek eus ar Grennamzer

## Gwelet ivez

* Denez
* Denis
* Dennis
# Eil Emgann Seoul

Eil Emgann Seoul a oa bet un emgann taer etre nerzhioù Aozadur ar Broadoù Unanet ha re Norzh Korea a-benn adpakañ Seoul e fin miz Gwengolo. 40 000 soudard a oa gant Su Korea hag an ABU evit talañ ouzh ur 7000 bennak a Norzhkoreaned. Kollet e oa bet gant SUA 313 den marvet ha 1433 den gloazet. Gant Sukorea e oa bet 50 den marvet ha 200 den gloazet. Norzhkorea he doa kollet milieroù a soudarded lazhet, gloazet ha prizoniet.

## Disoc'h

Goude an emgann, polis Sukorea a oa kroget da lazhañ trevourien hag o familhoù dre ma vijent komunourien pe harperien Norzhkorea. Graet e vez Lazhadeg kav Goyang Geumjeong ha Lazhadeg Namyangju eus an torfedoù brezel-se.

## Levrlennadur

* Battle of the barricades, Us Marines in the capture of Seoul, koronal Joseph H.Alexander, embannadurioù MIL (USMC)

## Liammoù diavaez

* Recapturing Seoul war Korean War Legacy Foundation
# Taro (departamant)

An Taro a oa un departamant gall eus mare Napoleon en Italia. Savet e voe e 1808, pa voe staget Dugelezh Parma, Piacenza ha Guastalla ouzh Bro-C'hall. Parma e oa ar pennlec'h anezhañ.
E 1812 voe rannet e 3 arondisamant:
* Parma
* Borgo San Donnino (adanvet Fidenza)
* Piacenza
Galleg e oa ar yezh ofisiel.
Distrujet e voe pa voe faezhet Napoléon Bonaparte e 1814. E Kendalc'h Vienna e voe adsavet an dugelezh ha roet da Marie Louise Aostria, eil pried Napoleone Buonaparte
Hiriv emañ an douaroù-se e proviñsoù Parma ha Piacenza.

## Kazetenn

Pa voe savet an departamant e voe kemmet anv ar gazetenn Gazzetta di Parma e Giornale del Taro eus 1811 betek 1814.

## Tud

E-keit ma padas an departamant eo e voe ganet Giuseppe Verdi, etre an 9 hag an 10 a viz Here 1813, e kêriadenn Le Roncole, e-kichen Busseto.
# Arno (departamant)

An Arno a oa un departamant gall en hanternoz Italia, da vare an impalaer Bonaparte. Firenze e oa ar pennlec'h.

## Anv

Dont a ra an anv eus ar stêr Arno.

## Istor

Savet e oa bet d'ar 25 a viz Mae 1808, pa voe staget Toskana ouzh Bro-C'hall. E 1812 e oa rannet e 4 arondisamant:
* Firenze.
* Arezzo.
* Modigliana.
* Pistoia.
Diskaret e voe evel an departamantoù gall all war-lerc'h faezhidigezh Bonaparte e 1814.

## Hiziv

Emañ an douaroù-se e proviñsoù Firenze, Prato, Arezzo, Pistoia ha Forlì-Cesena.
# Ombrone (departamant)

Ombrone a oa un departamant gall en Italia en amzer impalaeriezh c'hall Napoleone Buonaparte. Siena e oa ar pennlec'h.

## Anv

Dont a ra an anv eus hini ar stêr Ombrone.

## Istor

Savet e voe an departamant e 1808 pa voe staget Toskana ouzh an Impalaeriezh c'hall kentañ. E 1812 e oa tri arondisamant ennañ :
* Grosseto
* Montepulciano
* Siena.
War-lerc'h faezhidigezh Napoleone Buonaparte e 1814 e voe rannet an douaroù etre Proviñs Siena ha hini Grosseto.
# Pô (departamant)

Pô (Po en italianeg) zo anv un departamant gall en Italia krouet gant armeoù gall Napoleone Buonaparte. Torino a oa ar pennlec'h anezhañ.

## Istor

Krouet e voe pa voe aloubet Rouantelezh Sardigna gant ar jeneral Buonaparte e 1802. Klotañ a ra dre vras gant proviñs Torino hiriv.
Da gentañ e oa anvet Éridan, anv ar stêr Po e mojennoù Hellaz kozh, met d'an 20 a viz Gwengolo e voe advadezet dre un dekred sinet gant pennmelestrour Piemonte, ar jeneral Jean-Baptiste Jourdan, ha roet dezhañ anv italianek ar stêr.

## Arondisamantoù

Tri arondisamant a oa: Torino, Susa ha Pinerolo. Mont a reas da get pa voe distrujet an Impalaeriezh C'hall e 1814.

## Prefeded

* 26 Eost 1802–1805—Victor Hercule Joseph Ferdinand comte de Lavilla de Villasteloni
* 1805–1808—Pierre Loysel
* 1808–1809—Étienne Vincent Marnolia
* 19 C'hwevrer 1809–1813—Alexandre Théodore Victor de Lameth baron de Lameth
# Montenotte

Montenotte zo anv un departamant gall en Italia krouet en amzer an Impalaer Napoleone Buonaparte.

## An anv

Dont a ra an anv eus hini kumun Cairo Montenotte, e-kichen Savona. Eno e voe faezhet soudarded aostrian ar jeneral Jean-Pierre de Beaulieu gant re Napoléon Bonaparte en emgann Montenotte d'an 12 a viz Ebrel 1796.
Savet e voe an departamant d'ar 6 a viz Mezheven 1805 pa oa bet aloubet Republik Genova (pe Republik Liguria) gant ar C'hallaoued.
Savona (Savone e galleg) e oa ar pennlec'h. Rannet e oa an departamant e pevar arondisamant : hini Savona, hini Acqui-Terme, hini Porto-Maurizio ha hini Ceva. Diskaret e voe evel an departamantoù gall all war-lerc'h faezhidigezh an impalaer Napoleone Buonaparte e 1814 ha roet da Stadoù Savoia.
Hiriv emañ an douaroù anezhañ e proviñsoù Savona, Alessandria, Imperia ha Cuneo.
# Departamant ar Stura

Stura a oa anv un departamant gall en Italia e penn kentañ an XIXvet kantved, en amzer konsulvezh Napoleone Buonaparte e Bro-C'hall.
En-dro dezhañ e oa an departamantoù-mañ: an Alpes-Maritimes, Montenotte, Marengo, Pô, Hautes-Alpes.
Krouet e voe d'an 11 a viz Gwengolo 1802, goude aloubadeg Rouantelezh Sardigna gant ar C'hallaoued. Klotañ a rae, mui pe vui, gant proviñs Cuneo bremañ. Diskaret e voe an departamant, gant an departamantoù italian all, e 1814 pa voe faezhet an impalaer gall.

## Anv

Dont a ra an anv eus ar stêr Stura di Demonte
Cuneo a oa ar pennlec'h anezhañ, hag isprefetioù a oa en Alba, Mondovi, Saluzzo (Saluces e galleg) ha Savigliano.
# Liamone (departamant)

Liamone a oa un departamant gall e Korsika, eus 1793 betek 1811, lakaet dezhañ anv ar stêr Liamone, hervez ar c'hiz c'hall.
Aiacciu e oa ar gêr-benn.
Krouet e voe diwar departamant Korsika e 1793, rannet etre Liamone, er mervent, ha Golo, er biz. Adsavet e voe departamant Korsika e 1811, dre adunaniñ departamantoù Liamone ha Golo, hag un departamant unvan e chomas betek ar 1añ a viz Genver 1976. Neuze e voe rannet adarre ha krouet daou zepartamant, hini Haute-Corse ha hini Corse-du-Sud a glot tre-ha-tre gant al Liamone kozh.